שקע סורוגה

שקע סורוגה (ביפנית: 駿河トラフ; באנגלית: Suruga Trough) הוא שקע אוקייני בכיוון צפון-דרום, השוכן באוקיינוס השקט מול חופי מפרץ סורוגה ביפן, ומהווה את חלקו המזרחי של שקע ננקאי. הוא יוצר את הקטע המזרחי ביותר של אזור המגה-דחף של ננקאי-סוּרוּגָה. אזור זה, היה המקור לרעידות אדמה גדולות וצונאמים רבים בהיסטוריה של החוף הדרומי המאוכלס בצפיפות של יפן. שני השקעים מסמנים את גבול הלוח הפיליפיני הנוחת, בזווית רדודה יחסית, אל מתחת ללוח האמורי בתהליך של הפחתהGarrett, E. et al., 2016. A systematic review of geological evidence for Holocene earthquakes and tsunamis along the Nankai-Suruga Trough, Japan. Earth-Science Reviews, 159: pp. 337-357. https://doi.org/10.1016/j.earscirev.2016.06.011. רישומים גאולוגיים והיסטוריים מצביעים על כך שמערכת ננקאי-סורוגה יצרה רעידות אדמה גדולות חוזרות ונשנות במהלך הולוקן, עם זמני חזרה בסדר גודל של 100-700 שנים, תלוי במקטע ובמצב הקרע.

רעידת האדמה של הואי בשנת 1707  מתפרשת כקרע כמעט באורך מלא לאורך מגה-דחף ננקאי-סורוגה, כולל קטע סורוגה, והיא אחד האירועים ההיסטוריים הגדולים ביותר הידועים באזור זה. העומק הרב של השקע והמדרונות התלולים שלו תורמים לרעידות סייסמיות מקומיות עזות, לחוסר יציבות במדרון קרקעית הים ולפוטנציאל להגברת צונאמי מקומי בתוך מפרץ סורוגה.
ממוזער|אזורי קרע (סגמנטים) באזור המגה-דחף של ננקאי (שקע ננקאי), המציגים את שמות הסגמנטים לאורך השקע.
השקע עובר בערך לאורך הציר המרכזי של מפרץ סורוגה, בין חצי האי איזו ממזרח להונשו, כאשר עומקי המים עולים על 2,000-2,500 מטר בחלקיה העמוקים ביותר.

בשל קרבתו למרכזי אוכלוסייה גדולים כמו שיזואוקה  ואזור טוקאי , שקע סורוגה הוא מוקד מרכזי להערכת סיכוני רעידות אדמה וצונאמי בתכנון הלאומי של יפן לסיכונים סייסמיים.

 ראו גם 

 רעידות אדמה בננקאי
 רעידות אדמה בטוננקאי
 רעידות אדמה בטוקאי

 ביאורים 

 הערות שוליים 

ננקאי
קטגוריה:מדעי כדור הארץ
קטגוריה:רעידות אדמה
קטגוריה:אסונות טבע
קטגוריה:תאוריות גאולוגיות
קטגוריה:ניהול סיכונים